CELEX: 62010FN0112
Language: lv
Date: 2010-11-02 00:00:00
Title: Lieta F-112/10: Prasība, kas celta 2010. gada 2. novembrī — Trentea /FRA

15.1.2011   
            
            
               LV
            
            
               Eiropas Savienības Oficiālais Vēstnesis
            
            
               C 13/43
            
         Prasība, kas celta 2010. gada 2. novembrī — Trentea/FRA
   (Lieta F-112/10)
   ()
   2011/C 13/88
   Tiesvedības valoda — angļu
   
      Lietas dalībnieki
   
   
      Prasītāja: Cornelia Trentea (Vīne, Austrija) (pārstāvji — L. Levi un M. Vandenbussche, advokāti)
   
      Atbildētāja: Eiropas Savienības Pamattiesību aģentūra (FRA)
   
      Strīda priekšmets un apraksts
   
   Pirmkārt, prasība atcelt institūcijas, kura ir pilnvarota noslēgt darba līgumus, lēmumu, ar kuru ir noraidīta prasītājas kandidatūra uz administratīvā asistenta amatu iepirkumu un finanšu jomā, kā arī lēmumu par cita kandidāta iecelšanu.
   Otrkārt, piespriest kompensāciju par materiālo un morālo kaitējumu.
   
      Prasītājas prasījumi
   
   Prasītājas prasījumi Civildienesta tiesai:
   
               —
            
            
               atcelt institūcijas, kura ir pilnvarota noslēgt darba līgumus, 2010. gada 5. jūnija lēmumu, ar kuru ir noraidīta prasītājas kandidatūra uz amatu (ref. TAADMIN-AST4-2009) un lēmumu par cita kandidāta iecelšanu;
            
         
               —
            
            
               vajadzības gadījumā atcelt 2010. gada 22. jūlija lēmumu, ar kuru noraidīts prasītājas pārskatīšanas pieteikums un sūdzības papildinājums;
            
         
               —
            
            
               piespriest atbildētājai atlīdzināt prasītājai materiālos zaudējumus, kas atbilst starpībai starp viņas pašreizējo algu un AST4 algu līdz pensijas vecumam, ieskaitot visus pabalstus, maksājumus un tiesību uz pensiju kompensāciju;
            
         
               —
            
            
               piespriest atbildētājai kompensēt prasītājas morālo kaitējumu, kas ex aequo et bono novērtēts EUR 10 000 apmērā;
            
         
               —
            
            
               piespriest atbildētājai atlīdzināt tiesāšanās izdevumus.